En av regjeringens store symbolsaker er oversett i statsbudsjettet.

Da den nye regjeringen la frem sin regjeringsplattform, var det klart at en ønsket å øke grensen for tollfri netthandel til Norge.

I dag er grensen på 200 kroner, og over dette tilkommer et gebyr på 133 kroner til Posten, i tillegg til 25 prosent merverdiavgift på verdien til produktene.

Fra nyttår setter derimot Posten opp sitt gebyr med 1,5 prosent, noe som betyr at det nye gebyret blir 135 kroner.

Overfor Dinepenger sa samferdselsminister Ketil Solvik-Olsen i oktober at dette var en viktig symbolsak.

- Hvor mye vi får økt grensen i første omgang er ennå usikkert, men om det bare dreier seg om en hundrelapp eller to, så er dette en viktig symbolsak som viser handlekraft, sa han.

I regjeringens endringsforslag til statsbudsjettet for 2014 er derimot ikke netthandelen nevnt med et ord.

«200-kronersgrensen økes ikke i dette budsjettet, konsekvensene for norske arbeidsplasser må utredes mer», bekrefter Høyre på Twitter.

Dermed blir 200-kronersgrensen stående også neste år.

Les også: Alle nordmenn får skattelette

Følg budsjettet direkte her: